༣༽ནད་རྟགས།ནད་གཞི་འདི་ཆུང་ངུའི་སྐབས་མངོན་ཚུལ་གྱི་རྟགས་གསལ་པོ་མེད་ཀྱང་སྔར་ཚུལ་གྱི་སྐབས་སུ།ཁྲག་གི་ཆུ་སེར་ལ་རྐྱེན་བྱུང་བ།ཕོ་བ་དང་རྒྱུ་མའི་བྱ་ལས་མི་བདེ་ཞིང་ཆུ་མདོག་སེར་བ།ཆམ་རིམས་ལྟ་བུའི་ནད་གཞིས་ཟིན་པ་སོགས་འབྱུང༌།དེ་རྗེས་རིམ་པས་དུས་ཡུན་གང་འཚམས་སོང་རྗེས།དང་ག་ཞན།ཞེ་མེར་ཞིང་སྐྱུགངལ་དུབ་ཆེ།གྲོད་ཁོག་ན་ཞིང་སྦོ།རྩིབ་མ་གཡས་ཀྱི་སྟེང་གཟེར་ཞིང་ཚིགས་གཞི་ན།བཤང་བའི་མདོག་སྐྱ་བའམ་དཀར།མགོ་ན།ཆུ་མདོག་མར་ནག་འདྲ་བ་དང༌།སྨུག་ཤས་ཅན།དམར་སེར་ལྡན་པ།དྲི་དུགས་པ།ལྦུ་ཚེག་སྒྲ་བཅས་སངས་སྐྱེན།འཇུ་སྟོབས་ཞན།ཕོ་བ་སྦོ་ལ་སྐབས་རེ་གཟེར།ལྗིད་ཚད་ཆགས།སྐབས་རེ་བཤང་བའི་ནང་ཁྲག་འདྲེས་པའམ་ནག་པོར་འབྱུང༌།སྣ་ཁྲག་འབྱུང༌།མཐའ་མཇུག་མཆིན་པ་རུལ་ནས་དུད་ཁུར་ལུ་བ་ཡིན།